
“ESMU TIKKO NOSLĒDZIS DARĪJUMU, 
KAS UZ VISIEM LAIKIEM PASARGĀS ŠO VIETU 
NO IMPĒRIJAS IETEKMES.” 


— Lando Calrissian™ 

PAR LEGO® STAR WARS 
DIZAINA KOMANDU 


LEGO® Star Wars sērijas pirmsākumi meklējami 1999. gadā, un kopš tā laika 
šajā produktu līnijā esam radījuši jaunus modeļus katru gadu. LEGO Star Wars 
dizaina komandā darbojas vienpadsmit modeļu dizaineri un četri grafiskie dizaineri. 
Komandā ir gan pavisam jauni dizaineri ar svaigām idejām, gan pieredzējuši 
LEGO Star Wars dizaineri, kuri jau strādājuši ar daudziem modeļiem. 


Šī komanda ir ideāli piemērota gan radīt jaunus, novatoriskus LEGO Star Wars 
modeļus, gan pārbūvēt un uzlabot klasisko un leģendāro Star Wars kuģu 
iepriekšējās LEGO versijas. Mūsu galvenās LEGO Star Wars produktu līnijas 
uzmanības centrā ir aizraujošu, interesantu un iedvesmojošu LEGO Star Wars 
modeļu radīšana bērniem. 


Savukārt LEGO Direct līnija mums sniedz iespēju izveidot vēl lielākus, sarežģītākus 
modeļus, pievēršot īpašu uzmanību precizitātei un detaļām. Šo modeļu veidošana ir 
patīkama un aizraujoša nodarbe, bet tas ir arī pamatīgs izaicinājums! Mēs vienmēr 
ieguldām visus savus spēkus un ceram, ka jums patiks tos būvēt. 


Patīkamu būvēšanu! 


Jenss Kronvolds Frederiksens (Jens Kronvold Frederiksen) 
Dizaina direktors, LEGO® Star Wars™ 


Dizaina direktors: Jenss Kronvolds Frederiksens (Jens Kronvold Frederiksen) 

Ralph McQuarrie © & ™ Lucasfilm Ltd. 
PAR MĀKOŅU PILSĒTU 


Skaistā Mākoņu pilsēta, kas slavena ar savu estētiku un greznību, tika izveidota 
kā Tibannas gāzes ieguves kolonija. Tajā mīt vairāki miljoni tūristu, strādnieku un 
atbalsta personāla, kas dzīvo virs milzīgās gāzes krātuves — Bespinas. Stacija 
dreifē 59 000 kilometrus virs Bespinas kodola, un tā diska diametrs ir aptuveni 
16,2 km. 3600 atgrūdējdzinēji un pārvietojošo lāzeru ģenerētāji notur milzīgo 
pilsētu peldam virs planētas. Pilsētai ir 392 līmeņi, kuros atrodas platformas un 
istabas iemītniekiem un apmeklētājiem. Augšējie 50 līmeņi ir luksusa kūrorts, 
kurā darbojas tādi slaveni kazino kā Yarith, Bespin un Pair O'Dice. Tikmēr 
zemākie līmeņi tiek izmantoti kā mītne strādniekiem, kas nodarbojas ar Tibannas 
gāzes ieguvi un apstrādi. 


Tibannas gāzes ieguves procesu dara iespējamu pārvietojošie lāzeri, kas nāk 
no pilsētas apakšas, saplūstot zem gāzes raktuvju reaktora lodes, lai izveidotu 
enerģijas piltuvi, caur kuru no Bespinas zemākās atmosfēras, kas atrodas vairāk 


nekā 23 000 kilometru dziļumā, iegūst Tibannas gāzi. Gāze tiek virzīta atvērumā, 
kas atrodas lodes apakšā, no kura tā virzās augšup pa reaktora kāju līdz kādai 
no vairākām mazākām reaktora šahtām, kur to filtrē, laižot cauri apstrādes 
lāpstiņām. 


Katrai lāpstiņai ir sasaldēta oglekļa kamera, kurā Tibannas gāze tiek sajaukta 
ar karbonītu, lai to acumirklī sasaldētu turpmākai uzglabāšanai. Vienu kameru, 
kā zināms, izmantoja, lai karbonītā iesaldētu kontrabandistu Han Solo™, kad 
Impērijas armija bija viņu notvērusi. 


Viesošanās Mākoņu pilsētā paliek spilgtā atmiņā, taču tā nozīmē arī lielus 
izdevumus, jo luksusa kūrortos bieži vien par naktsmītni jāmaksā pat 5000 
Impērijas kredītpunktu. Tūristu iecienītas aktivitātes ir azartspēles, pilsētas 
apskates tūres mākoņu automašīnās un reizēm izbraucieni uz vietējām raktuvēm, 
lai pavērotu tās darbībā. 

FAKTI/SPECIFIKĀCIJA 


Mākoņu pilsēta 
Iedzīvotāju skaits 
5,5 miljoni 
Atrašanās vieta 
Bespina 
Diametrs 
16,2 km 
Galvenā funkcija 
Tibannas gāzes ieguve un apstrāde 


Slave I 
• Modificēts Ugunsmetējs — 31. klases lidaparāts 
patrulēšanai un uzbrukšanai 
• Sākotnēji to vadīja Jango Fett, bet vēlāk viņa dēls — Boba Fett™ 
• Maksimālais ātrums — 1000 kilometri stundā 


Divkorpusu mākoņu mašīna 
• Šī mašīna, ko projektē un ražo Bespin Motors, 
ir paredzēta patrulēšanai debesīs ap Mākoņu pilsētu 
• Kyromaster dubultā jonu dzinēja sistēma 
• Maksimālais ātrums — 1500 kilometri stundā 

IEPAZĪSTIETIES AR MODEĻU DIZAINERU 


Kas bija pirmais, ko darījāt, lai atveidotu Mākoņu pilsētu kā Lego® 
komplektu? 
Varētu teikt, ka es to sāku darīt ļoti laicīgi. Pat vairākus gadus pirms tika 
nolemts izveidot jauno Mākoņu pilsētu, es uzbūvēju mazizmēra Slave I, 
Boba Fett™ gaisa kuģi, domājot par Bespinas komplektu nākotnē. Kā 
LEGO Star Wars fanam un kolekcionāram manā vēlmju saraksta augšpusē 
vienmēr gozējās Mākoņu pilsēta, tādēļ es jau laicīgi sāku prātot par dažādām 
koncepcijām. Manā izpratnē Slave I pieder Mākoņu pilsētai. Neviens rotaļu 
komplekts bez tā nebūtu pilnīgs. 


Vēlāk, projektēšanas procesā, es sapratu, ka tā iekšpusē ir jāatstāj vieta, kur 
uzglabāt karbonītā iesaldētā Han Solo™ bluķi — kā gan citādi Boba Fett būtu 
varējis transportēt šo dārgumu? Tas bija diezgan pamatīgs izaicinājums, jo 
modelis ir tik mazs! 


Kādus atsauces materiālus Jūs izmantojāt? 
Galvenais atsauces un iedvesmas avots bija ekrānšāviņi no 5. epizodes, 
IMPĒRIJA DOD ATBILDES TRIECIENU. Ir interesanti aplūkot, kā filmā mainās 
gaisma, kas dažviet ietekmē krāsas. Manuprāt, varoņi ierodas rīta agrumā. 
Diena rit savu gaitu, un, kad viņi bēg, saule jau sāk laisties uz rietu. To bija 
svarīgi ņemt vērā, izvēloties nolaišanās platformas krāsas, piemēram, es zinu, 
ka tā ir pilnībā pelēka, taču filmā mēs to nekad neredzam tādu. Šī iemesla dēļ 
es minētajai vietai izvēlējos siltāku un tumšāku nokrāsu. 


Hanss Burkhards Šlomers (Hanss Burkhard Schlömer) 


Kas Mākoņu pilsētas noformējumā sniedz patiesi unikālu iedvesmu? 
Filmas noformējuma dizains mani kā dizaineru vienkārši pārsteidz. Tas ir veidots 
ļoti smalkā Art Deco stilā. Ja sākam pievērst uzmanību, varam pamanīt tik daudz 
sīku detaļu. Es vēlējos šīs detaļas iekļaut savā komplektā. Pilnīgi visas! 


Pārvietojoties no vienas vietas uz citu, mainās arī noskaņa un krāsas. Tas ir kā 
krāsu kods! Kamēr telpas un koridori sākotnēji bija gandrīz tikai balti, atvērti un 
gaisīgi, ar tiem ļoti kontrastē cietuma zonas nomācoši tumšsarkanā krāsa. 
Mana mīļākā detaļa ir cietuma kameru ārsienās iestrādātās "draudīgās acis" 
– uz garāmgājējiem glūnoši gaismekļi. 


Kas projektēšanas procesā radīja vislielāko izaicinājumu? 
Mākoņu pilsēta nebija pilnībā nepārtraukts projektēšanas process. Tās interjers 
vienā vai otrā veidā ir saglabājies gandrīz bez izmaiņām, taču galvenā ideja tika 
mainīta vairākas reizes. Liels izaicinājums bija visu telpu sasaiste, lai tās iegūtu 
modeļa formu. Četras augšupejošas sijas, kas veido Mākoņu pilsētas jumta/ 
ārējās čaulas līniju, lieliski tiek galā ar šo uzdevumu, nebloķējot nevienu 
rotaļu zonu. 


Es vēlējos radīt tādu dizaina valodu, kas līdzinātos mūsu Death Star rotaļu 
komplektam; vienīgā atšķirība - tai nav tik daudz klucīšu, un visas telpas ir 
izkārtotas vienā līmenī. 


Hanss Burkhards Šlomers (Hanss Burkhard Schlömer) 

Kāda ir Jūsu mīļākā komplekta iezīme? 
Patiesībā man ir divas mīļākās iezīmes! Viena no tām ir loģiskais telpu izkārtojums, 
kas ļauj izspēlēt visu sižetu tieši tāpat kā filmā. Otra ir saistīta ar diviem mazākiem 
komplektā ietilpstošiem transportlīdzekļiem, no kuriem viens ir divkorpusu mākoņu 
mašīna, ko mēs LEGO® veidolā neesam redzējuši jau krietni sen. 


Kā šis komplekts atšķiras no citiem iepriekš veidotajiem? 
Mākoņu pilsēta noteikti ir vislielākais komplekts, kuru līdz šim esmu veidojis. 
Šī komplekta projektēšana prasīja pat vēl vairāk laika nekā kosmosa kuģa 
Millennium Falcon™ projektēšana! 


Vai oriģinālajā dizainā bija kaut kas, kas neizturēja pārbaudi līdz dizaina 
pabeigšanai? 
No ārpuses Mākoņu pilsēta izskatās līdzīga lidojošai sēnei. Tomēr mana dizaina 
nosacījumi pieprasīja rotaļu komplektu, un tiem nepieciešama spēcīga pamatne un 
viegla piekļuve. Tāpēc nedrīkstēja visu komplektu pacelt uz balsta kājas un noslēgt 
tā korpusu. Lai panāktu vēlamo kvalitāti, bija nepieciešams izveidot pamatnei tuvāku 
platformu. Neskaitot šo, gandrīz viss no manis iecerētā tika iekļauts komplektā. 


Kas no šī komplekta varētu pārsteigt būvētājus? 
Šī komplekta klucīšu dažādība var būt kārtīgs pārsteigums, turklāt patīkams. 
Piemēram, otrajā paciņā jūs pamanīsiet daudzus elementus, ar kuriem varat 
uzbūvēt detalizētu kosmosa kuģi. Un nākamajā paciņā ir tikai klucīši. Lielie klucīši ir 
paredzēti Mākoņu pilsētas krusta formas bāzei. Kopumā būvēšanas secība ir jēgpilna, 
interesanta un būvēšanas pieredzi veicinoša līdz pat pēdējai komplekta paciņai. 
Izbaudiet ciemošanos mākoņos! 

IEPAZĪSTIETIES AR GRAFISKO 
DIZAINERU 


Medisons O'Nīls (Madison O’Neil) 


Kāds ir pirmais minifigūru projektēšanas solis? 
Vispirms ir jāsaprot, kurus tēlus iekļaut komplektā, un jānosaka šo tēlu 
dizaina vajadzības. Vai ir vajadzīgi jauni elementi vai arī jaunajiem elementiem 
nepieciešamas jaunas krāsas? Cik daudz drukāto elementu ir nepieciešams? 
Vai tēliem nepieciešami tekstilmateriāli? Kādi ir labākie paņēmieni jaunu un 
aizraujošu iezīmju veidošanai šajos klasiskajos tēlos? Kad saņemtas atbildes uz 
šiem jautājumiem, mēs varam ķerties pie konkrētiem dizaina uzdevumiem. 


Kādus atsauces materiālus jūs izmantojāt? 
Mākoņu pilsēta ir ikoniska, klasiska vieta, tādēļ atsauces materiāls nebija tālu 
jāmeklē. Mans iecienītākais atsauču apkopošanas veids ir meklēt filmā un 
saglabāt konkrētu ainu ekrānšāviņus, kurās redzami nepieciešamie varoņi. Manā 
skatījumā, arī noskatoties filmu neskaitāmas reizes, es joprojām atklāšu jaunas 
detaļas. Lielākais pārsteigums šajā komplektā man bija brīdis, kad sapratu, ka 
Lando apmetņa iekšpusi rotā smalks raksts un mēs to varējām īstenot šajā 
minifigūrā. 


Kā jūs iemiesojat tēla personību dizainā? 
Minifigūru gadījumā es uzskatu, ka personībai visspēcīgāk jāatspoguļojas 
grimasēs. Minifigūras galvas priekšpusē mēs parasti veidojam tēlu ar mazliet 
neitrālu sejas izteiksmi, vieglu smaidu vai mazliet sarauktu grimasi, atkarībā 
no paša tēla. Galvas aizmugurē mēs turpinām veidot izteiksmi, lai notvertu 
citu tēla personības vai stāsta aspektu. Piemēram, Lando platais, apburošais 
smaids vai Luke pārsteigtā seja, saprotot (tūlīt atklāsim noslēpumu), ka Darth 
Vader™ ir viņa tēvs. 


Lai gan minifigūras ir mazas, bieži vien tām nepieciešamas daudzas 
detaļas. Kāda ir jūsu pieeja, tik sīkām figūrām veidojot detalizētus 
"kostīmus" un sejas? 
“LEGO® Star Wars DNA” ir pieņemta zināma dizaina detalizācijas pakāpe, un, 
pārkāpjot šo robežu, mēs arvien attālināmies no pieņemtās dizaina estētikas. 
Veidojot minifigūru dizainu, ir jāspēj noteikt pašus svarīgākos un raksturīgākos 
tēlu aspektus, izslēdzot tādas detaļas, kas minifigūru mērogā varētu 
neizskatīties labi. 


Kāda bija jūsu projektētā mīļākā minifigūra? Kuru minifigūru bija 
visgrūtāk projektēt? 
Mani mīļākie rotājumi šajā komplektā bija arī tie, kurus bija visgrūtāk izveidot. 
Bija sarežģīti pārnest Princess Leia Mākoņu pilsētas tērpa rakstu uz minifigūru, 
un tas pats attiecas uz Lando apmetņa iekšpuses rakstu. Taču es uzskatu, ka šīs 
detaļas un jaunie kostīmi ir aizraujoši LEGO Star Wars sortimenta papildinājumi, 
un fani par tiem būs stāvā sajūsmā. 


Medisons O'Nīls (Madison O’Neil) 

